Document ID: 32008R1100

Reference:
14.11.2008
FI
Euroopan unionin virallinen lehti
L 304/63
EUROOPAN PARLAMENTIN JA NEUVOSTON ASETUS (EY) N:o 1100/2008,
annettu 22 päivänä lokakuuta 2008,
valvonnan poistamisesta jäsenvaltioiden rajoilla maantie- ja sisävesiliikenteessä
(kodifioitu toisinto)
(ETA:n kannalta merkityksellinen teksti)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 71 artiklan,
ottavat huomioon komission ehdotuksen,
ottavat huomioon Euroopan talous- ja sosiaalikomitean lausunnon (1),
ovat kuulleet alueiden komiteaa,
noudattavat perustamissopimuksen 251 artiklassa määrättyä menettelyä (2),
sekä katsovat seuraavaa:
(1)
Valvonnan poistamisesta jäsenvaltioiden rajoilla maantie- ja sisävesiliikenteessä 21 päivänä joulukuuta 1989 annettua neuvoston asetusta (ETY) N:o 4060/89 (3) on muutettu huomattavilta osin (4). Sen vuoksi mainittu asetus olisi selkeyden ja järkeistämisen takia kodifioitava.
(2)
Perustamissopimuksen mukaan tärkeä osa yhteistä liikennepolitiikkaa on toteuttaa liikenteen alalla palvelujen tarjoamisen vapaus ja sen vuoksi tuon politiikan tavoitteena on lisätä eri liikennemuotojen liikkuvuutta yhteisössä.
(3)
Maantie- ja sisävesiliikennettä koskevan voimassa olevan yhteisön lainsäädännön ja kansallisen lainsäädännön mukaan jäsenvaltiot valvovat, tarkastavat ja tutkivat, että ajoneuvot ja alukset täyttävät niiltä vaadittavat tekniset ominaisuudet ja että niillä on vaadittavat luvat ja muut asiakirjat. Tämä valvonta sekä nämä tarkastukset ja tutkimukset ovat edelleen yleensä perusteltuja, jotta vältetään kuljetusmarkkinoille aiheutuvat häiriöt ja jotta taataan maantie- ja sisävesiliikenteen turvallisuus.
(4)
Voimassa olevan yhteisön lainsäädännön mukaan jäsenvaltiot saavat toteuttaa valvonnan, tarkastukset ja tutkimukset haluamissaan paikoissa.
(5)
Tällainen valvonta sekä tällaiset tarkastukset ja tutkimukset voidaan yhtä tehokkaasti suorittaa missä tahansa kyseisten jäsenvaltioiden alueella, eikä rajan ylittämistä olisi sen vuoksi käytettävä näennäisenä syynä näiden toimenpiteiden toteuttamiselle,
OVAT ANTANEET TÄMÄN ASETUKSEN:
1 artikla
Tämä asetus koskee jäsenvaltioiden yhteisön oikeuden tai kansallisen oikeuden nojalla harjoittamaa valvontaa maantie- ja sisävesiliikenteessä, jossa liikennöidään jäsenvaltiossa rekisteröidyillä tai käyttöön otetuilla kulkuneuvoilla.
2 artikla
Tässä asetuksessa tarkoitetaan:
a)
’rajalla’ yhteisön sisäistä rajaa tai, jos jäsenvaltioiden välinen liikenne kulkee kolmannen maan kautta, ulkoista rajaa;
b)
’valvonnalla’ valvontaa, tutkimuksia, tarkastuksia ja muodollisuuksia, joita kansalliset viranomaiset suorittavat jäsenvaltioiden rajoilla ja jotka merkitsevät kyseisten ajoneuvojen tai alusten pysäyttämistä tai vapaan liikkumisen rajoittamista.
3 artikla
Liitteessä I tarkoitettua valvontaa, jota jäsenvaltiot yhteisön oikeuden tai kansallisen oikeuden nojalla harjoittavat jäsenvaltioiden välisessä maantie- ja sisävesiliikenteessä, ei suoriteta rajavalvontana vaan yksinomaan osana tavanomaista valvontaa, jota harjoitetaan jäsenvaltion koko alueella ketään syrjimättä.
4 artikla
Tarvittaessa komissio ehdottaa muutoksia liitteeseen I asetuksen soveltamisalalla tapahtuvan tekniikan kehityksen huomioon ottamiseksi.
5 artikla
Kumotaan asetus (ETY) N:o 4060/89, sellaisena kuin se on muutettuna liitteessä II mainitulla asetuksella.
Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
6 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Strasbourgissa 22 päivänä lokakuuta 2008.
Euroopan parlamentin puolesta
Puhemies
H.-G. PÖTTERING
Neuvoston puolesta
Puheenjohtaja
J.-P. JOUYET
(1)  EUVL C 324, 30.12.2006, s. 47.
(2)  Euroopan parlamentin lausunto, annettu 14. joulukuuta 2006 (EUVL C 317 E, 23.12.2006, s. 599), ja neuvoston päätös, tehty 15. syyskuuta 2008.
(3)  EYVL L 390, 30.12.1989, s. 18.
(4)  Katso liite II.
LIITE I
1 OSA
YHTEISÖN LAINSÄÄDÄNTÖ
1 jakso
Direktiivit
a)
Tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista 25 päivänä heinäkuuta 1996 annetun neuvoston direktiivin 96/53/EY (1) 6 artiklan 4 kohta, jossa säädetään, että ajoneuvoihin voidaan kohdistaa yhteisiä painorajoituksia koskevia pistokokeita ja ajoneuvoihin kohdistuvia, yhteisiä mittarajoituksia koskevia tarkastuksia saadaan tehdä vain, jos epäillään, että direktiivin säännöksiä ei noudateta.
b)
Moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä 20 päivänä joulukuuta 1996 annetun neuvoston direktiivin 96/96/EY (2) 3 artiklan 2 kohta, jossa säädetään, että jokaisen jäsenvaltion on tunnustettava toisessa jäsenvaltiossa annettu todistus siitä, että ajoneuvo on hyväksytty katsastuksessa; tämä tunnustaminen merkitsee, että kansalliset viranomaiset voivat suorittaa tarkastuksen missä tahansa alueellaan.
c)
Ilman kuljettajaa vuokrattujen ajoneuvojen käyttämisestä maanteiden tavaraliikenteessä 18 päivänä tammikuuta 2006 annetun Euroopan parlamentin ja neuvoston direktiivin 2006/1/EY (3) 2 artiklan 2 kohta, jossa säädetään, että direktiivin noudattaminen osoitetaan ajoneuvon vuokrasopimuksella ja kuljettajan työsopimuksella, jotka on pidettävä mukana vuokratussa ajoneuvossa.
d)
Sisävesialusten purjehduskelpoisuuslupien vastavuoroisesta tunnustamisesta 20 päivänä tammikuuta 1976 annetun neuvoston direktiivin 76/135/ETY (4) 3 artiklan 3, 4 ja 5 kohta, jossa säädetään, että purjehduskelpoisuuslupa, muut luvat ja todistukset on vaadittaessa esitettävä kansallisille viranomaisille.
e)
Sisävesialusten teknisistä vaatimuksista 4 päivänä lokakuuta 1982 annetun neuvoston direktiivin 82/714/ETY (5) 17 artiklan 1 kohta, jossa säädetään, että jäsenvaltiot voivat milloin tahansa tarkastaa, että aluksessa on mukana direktiivin mukaisesti voimassa oleva todistus.
2 jakso
Asetukset
a)
Yhteisistä säännöistä harjoitettaessa kansainvälistä henkilöliikennettä linja-autoilla 16 päivänä maaliskuuta 1992 annetun neuvoston asetuksen (ETY) N:o 684/92 (6) 14 ja 15 artikla, jonka mukaan toimivaltainen valvontaviranomainen saa tarkastaa ja valvoa mainitussa asetuksessa säädettyjä matkalippuja, lupia tai valvonta-asiakirjoja.
b)
Tieliikenteen sosiaalilainsäädännön yhdenmukaistamisesta 15 päivänä maaliskuuta 2006 annetun Euroopan parlamentin ja neuvoston asetuksen (EY) N:o 561/2006 (7) 18 artikla, jonka mukaan jäsenvaltiot voivat antaa säännöksiä muun muassa valvonnan järjestämisestä, valvontamenettelystä ja -keinoista sen varmistamiseksi, että asetuksen säännöksiä noudatetaan.
c)
Tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 (8) 19 artikla, jonka mukaan jäsenvaltiot voivat antaa säännöksiä muun muassa valvonnan järjestämisestä, valvontamenettelystä ja -keinoista sen tarkastamiseksi, että laitteet ovat asetuksen säännösten mukaiset.
d)
Jäsenvaltion alueelle tai sen alueelta taikka yhden tai useamman jäsenvaltion alueen kautta tapahtuvan maanteiden tavaraliikenteen yhteisön markkinoille pääsystä 26 päivänä maaliskuuta 1992 annetun neuvoston asetuksen (ETY) N:o 881/92 (9) 5 artiklan 4 kohta, jossa säädetään, että vahvistettu jäljennös yhteisön lupa-asiakirjasta on pidettävä ajoneuvossa ja vaadittaessa esitettävä toimivaltaiselle viranomaiselle.
2 OSA
KANSALLINEN LAINSÄÄDÄNTÖ
a)
Tavaroita ja henkilöitä kuljettavien ajoneuvojen kuljettajien ajokorttien tarkastukset
b)
Vaarallisten aineiden kuljetukseen liittyvät tarkastukset ja erityisesti:
i)
Asiakirjat
—
todistus kuljettajan koulutuksesta
—
turvallisuusohjeet
—
hyväksyntätodistus (ADR tai vastaavat määräykset)
—
kopio poikkeusluvasta, jos tarpeen (ADR tai vastaavat määräykset)
ii)
Vaarallisia aineita kuljettavan kulkuneuvon tunniste
—
oranssinvärinen levy
—
vaatimustenmukaisuus
—
paikka kulkuneuvossa
—
varoitusmerkki kulkuneuvossa
—
vaatimustenmukaisuus
—
paikka kulkuneuvossa
—
säiliön tunnistekilpi (kiinteät, irrotettavat tai konttisäiliöt)
—
kilven paikka ja luettavuus
—
viimeisen tarkastuksen päivämäärä
—
tarkastuslaitoksen leima
iii)
Ajoneuvon varusteet (ADR tai vastaavat määräykset)
—
lisäpalosammutin
—
erikoisvarusteet
iv)
Ajoneuvon kuormitus
—
ylikuormitus (säiliön tilavuuden mukaan)
—
pakkausten varmistus
—
sekalastin kielto
c)
Helposti pilaantuvien elintarvikkeiden kuljetukseen tarkoitettujen kulkuneuvojen valvonta ja erityisesti:
i)
Asiakirjat
—
varusteiden vaatimustenmukaisuustodistus
ii)
Pilaantuvien elintarvikkeiden kuljetuksessa käytettävät erikoisvarusteet
—
vaatimustenmukaisuuskilpi
—
tunnistemerkit
iii)
Erikoisvarusteiden toiminta
—
varusteiden lämpötilaolosuhteet.
(1)  EYVL L 235, 17.9.1996, s. 59.
(2)  EYVL L 46, 17.2.1997, s. 1.
(3)  EYVL L 33, 4.2.2006, s. 82.
(4)  EYVL L 21, 29.1.1976, s. 10.
(5)  EYVL L 301, 28.10.1982, s. 1.
(6)  EYVL L 74, 20.3.1992, s. 1.
(7)  EUVL L 102, 11.4.2006, s. 1.
(8)  EYVL L 370, 31.12.1985, s. 8.
(9)  EYVL L 95, 9.4.1992, s. 1.
LIITE II
KUMOTTU ASETUS JA SEN MUUTOS
(5 artiklassa tarkoitettu)
Neuvoston asetus (ETY) N:o 4060/89
(EYVL L 390, 30.12.1989, s. 18)
Neuvoston asetus (ETY) N:o 3356/91
(EYVL L 318, 20.11.1991, s. 1)
LIITE III
VASTAAVUUSTAULUKKO
Asetus (ETY) N:o 4060/89
Tämä asetus
1 artikla
1 artikla
2 artikla
2 artikla
3 artikla
3 artikla
3 a artikla
4 artikla
4 artikla
6 artikla
—
5 artikla
Liite, 1 osa, direktiivit, a kohta
Liite I, 1 osan 1 jakson a kohta
Liite, 1 osa, direktiivit, b kohta
Liite I, 1 osan 1 jakson b kohta
Liite, 1 osa, direktiivit, c kohta
Liite I, 1 osan 1 jakson c kohta
Liite, 1 osa, direktiivit d kohta
—
Liite, 1 osa, direktiivit, e kohta
Liite I, 1 osan 1 jakson d kohta
Liite, 1 osa, direktiivit, f kohta
Liite I, 1 osan 1 jakson e kohta
Liite, 1 osa, asetukset, a kohta
Liite I, 1 osan 2 jakson a kohta
Liite, 1 osa, asetukset, b kohta
—
Liite, 1 osa, asetukset, c kohta
—
Liite, 1 osa, asetukset, d kohta
Liite I, 1 osan 2 jakson b kohta
Liite, 1 osa, asetukset, e kohta
Liite I, 1 osan 2 jakson c kohta
Liite, 1 osa, asetukset, f kohta
Liite I, 1 osan 2 jakson d kohta
Liite, 2 osa
Liite I, 2 osa
—
Liite II
—
Liite III

Summary:
Maantie- ja sisävesiliikenne – rajavalvonta
Maantie- ja sisävesiliikenne – rajavalvonta
 
TIIVISTELMÄ ASIAKIRJOISTA:
Asetus (ETY) N:o 3912/92 kolmannessa maassa rekisteröidyn tai liikkeeseen lasketun kulkuneuvon valvonnasta yhteisön maantie- ja sisävesiliikenteessä
Asetus (EY) N:o 1100/2008 valvonnan poistamisesta jäsenvaltioiden rajoilla maantie- ja sisävesiliikenteessä
ASETUSTEN TARKOITUS
Asetuksilla poistetaan EU-maiden maantie- ja sisävesiliikenteeseen sovellettavien sääntöjen noudattamisen valvonta EU:n sisärajoilla. Kyseisten ajoneuvojen ja alusten vapaan liikkuvuuden varmistamiseksi EU:ssa valvontaa ei enää toteuteta rajavalvontana vaan ainoastaan osana tavanomaista valvontamenettelyä, jota sovelletaan syrjimättömällä tavalla EU-maiden alueella.
TÄRKEIMMÄT KOHDAT
Asetus (ETY) N:o 3912/92 koskee muussa kuin EU-maassa rekisteröidyn tai liikkeeseen lasketun kulkuneuvon valvontaa maantie- ja sisävesiliikenteessä. Valvontaa ei enää harjoiteta rajavalvontana EU-maiden välisillä sisärajoilla, vaan ainoastaan osana tavanomaista valvontaa, jota toteutetaan syrjimättömällä tavalla näiden maiden alueella. Valvontaa voidaan kuitenkin edelleen toteuttaa ulkorajoilla (muun kuin EU-maan rajalla). Asetus (EY) N:o 1100/2008 koskee EU-maassa rekisteröidyn tai liikkeeseen lasketun kulkuneuvon valvontaa maantie- ja sisävesiliikenteessä. Valvontaa ei enää harjoiteta rajavalvontana EU-maiden välisillä sisärajoilla, vaan ainoastaan osana tavanomaista valvontaa, jota toteutetaan syrjimättömällä tavalla näiden maiden alueella. Kahden asetuksen kattama valvonta perustuu asetuksen (EY) N:o 1100/2008 liitteessä I tarkoitettuun EU:n lainsäädäntöön tai kansalliseen lainsäädäntöön ja asetuksen (ETY) N:o 3912/92 osalta yhden tai useamman EU-maan ja yhden tai useamman EU:n ulkopuolisen maan väliseen kansainväliseen sopimukseen.Yhdistyneen kuningaskunnan ero EU:sta
Yhdistyneen kuningaskunnan erottua EU:sta 31. tammikuuta 2020 Yhdistyneen kuningaskunnan ja EU-maiden välinen raja ei enää ole sisäraja. Siirtymäkauden aikana, kun EU:n lainsäädäntöä vielä sovelletaan Yhdistyneeseen kuningaskuntaan ja Yhdistyneessä kuningaskunnassa, rajaa kuitenkin kohdeltiin kuin sisärajaa. Kumpaakaan edellä mainituista asetuksista ei enää sovelleta tähän rajaan vuoden 2021 alusta alkaen. Yhdistyneen kuningaskunnan ajoneuvojen ja alusten valvontaan sovelletaan tästä alkaen asetusta (ETY) N:o 3912/92 eikä asetusta (EY) N:o 1100/2008.
MISTÄ ALKAEN ASETUKSIA SOVELLETAAN?
Asetusta (ETY) N:o 3912/92 on sovellettu 1. tammikuuta 1993 alkaen. Asetusta (EY) N:o 1100/2008 on sovellettu 4. joulukuuta 2008 alkaen. Asetuksella kodifioitiin ja korvattiin asetus (ETY) N:o 4060/89 ja siihen tehdyt peräkkäiset muutokset, joita on sovellettu 1. heinäkuuta 1990 alkaen.
TAUSTAA
Ks. myös:Sisävedet (Euroopan komissio) Tieliikenne (Euroopan komissio).
ASIAKIRJAT
Neuvoston asetus (ETY) N:o 3912/92, annettu 17 päivänä joulukuuta 1992, kolmannessa maassa rekisteröidyn tai liikkeeseen lasketun kulkuneuvon valvonnasta yhteisön maantie- ja sisävesiliikenteessä (EYVL L 395, 31.12.1992, s. 6–7)
Euroopan parlamentin ja neuvoston asetus (EY) N:o 1100/2008, annettu 22 päivänä lokakuuta 2008, valvonnan poistamisesta jäsenvaltioiden rajoilla maantie- ja sisävesiliikenteessä (kodifioitu toisinto) (EUVL L 304, 14.11.2008, s. 63–69)
Viimeisin päivitys: 27.11.2020